3. ΝΟΜΟΣ ΥΙΕ΄ της 29 Μαΐου/1 Ιουν. 1871 Περί τροποποιήσεως άρθρων τινών του περί καταδιώξεως της ληστείας νόμου. Άρθρον 1 Αγάμου όντος του κατά το άρθρον 19 του ΤΟΔ΄ π. καταδιώξεως της ληστείας νόμου φονευθέντος ή αποθανόντος, η σύνταξις δίδεται εις τους γονείς, ή, εν ελλείψει τούτων, εις τας αγάμους αδελφάς και τους ανηλίκους αδελφούς αυτού. Βλ σχόλιον άρθρου 20 ν. ΤΟΔ΄ (ανωτ. αρ. 2). Άρθρον 2 Η εν άρθρω 34 του αυτού νόμου οριζομένη ποινή της ειρκτής μεταβάλλεται εις φυλάκισιν συνεπάγουσαν την δια βίου στέρησιν των εν τοις άρθροις 21 και 23 του Ποινικού Νόμου οριζομένων δικαιωμάτων. Εφαρμόζεται δε η διάταξις του ειρημένου άρθρου και εν η περιπτώσει η σύλληψις και προσαγωγή, ή ο φόνος αρχιληστού ή ληστού ενεργηθή, τη συμπράξει μετά πολιτών ή στρατιωτικής δυνάμεως ή δια καταδείξεως. Η διάρκεια της ισχύος της προκειμένης διατάξεως παρατείνεται επί δύο έτη. Άρθρον 3 Τα προηγούμενα άρθρα θεωρούνται ισχύοντα από της δημοσιεύσεως του ΤΟΔ΄ νόμου. Σελ. 101 Ληστεία 8.Β.γ.3 